CELEX: 32014R0459
Language: sk
Date: 2014-04-29 00:00:00
Title: Vykonávacie nariadenie Komisie (EÚ) č. 459/2014 z  29. apríla 2014 , ktorým sa menia určité nariadenia o zatrieďovaní tovaru do kombinovanej nomenklatúry

6.5.2014   
            
            
               SK
            
            
               Úradný vestník Európskej únie
            
            
               L 133/43
            
         VYKONÁVACIE NARIADENIE KOMISIE (EÚ) č. 459/2014
   z 29. apríla 2014,
   ktorým sa menia určité nariadenia o zatrieďovaní tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               Nariadením Rady (EÚ) č. 953/2013 (2) sa zmenila príloha I k nariadeniu Rady (EHS) č. 2658/87 a číselné znaky KN 8528 59 10, 8528 59 40 a 8528 59 80 sa nahradili číselnými znakmi KN 8528 59 20, 8528 59 31, 8528 59 39 a 8528 59 70.
            
         
               (2)
            
            
               Určité nariadenia Komisie o zatrieďovaní tovaru, ktoré boli prijaté s cieľom zabezpečiť jednotné uplatňovanie kombinovanej nomenklatúry stanovenej nariadením (EHS) č. 2658/87, odkazujú na už neexistujúce číselné znaky KN. Tieto nariadenia by sa preto mali zmeniť, aby sa zohľadnili platné príslušné číselné znaky KN.
            
         
               (3)
            
            
               Výbor pre colný kódex nevydal stanovisko k položke v prílohe III k tomuto nariadeniu v lehote stanovenej jeho predsedom, opatrenia stanovené v prílohe I, II a IV tohto nariadenia sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   1.   Príloha k nariadeniu Komisie (ES) č. 1156/2008 (3), zmenenému vykonávacím nariadením Komisie (EÚ) č. 441/2013 (4), sa nahrádza textom uvedeným v prílohe I k tomuto nariadeniu.
   2.   Položka 1 prílohy k nariadeniu Komisie (ES) č. 1172/2008 (5), zmenenému vykonávacím nariadením (EÚ) č. 441/2013, sa nahrádza textom uvedeným v prílohe II k tomuto nariadeniu.
   3.   Príloha k vykonávaciemu nariadeniu Komisie (EÚ) č. 1196/2011 (6) sa nahrádza textom uvedeným v prílohe III k tomuto nariadeniu.
   4.   Príloha k vykonávaciemu nariadeniu Komisie (EÚ) č. 698/2012 (7) sa nahrádza textom uvedeným v prílohe IV k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. apríla 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EÚ) č. 953/2013 z 26. septembra 2013, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku (Ú. v. EÚ L 263, 5.10.2013, s. 4).
   
      (3)  Nariadenie Komisie (ES) č. 1156/2008 z 20. novembra 2008 o zatriedení určitého tovaru do kombinovanej nomenklatúry (Ú. v. EÚ L 310, 21.11.2008, s. 9).
   
      (4)  Vykonávacie nariadenie Komisie (EÚ) č. 441/2013 zo 7. mája 2013, ktorým sa menia alebo zrušujú určité nariadenia o zatrieďovaní tovaru do kombinovanej nomenklatúry (Ú. v. EÚ L 130, 15.5.2013, s. 1).
   
      (5)  Nariadenie Komisie (ES) č. 1172/2008 z 25. novembra 2008 o zatriedení určitého tovaru do kombinovanej nomenklatúry (Ú. v. EÚ L 317, 27.11.2008, s. 4).
   
      (6)  Vykonávacie nariadenie Komisie (EÚ) č. 1196/2011 zo 17. novembra 2011 o zatriedení určitého tovaru do kombinovanej nomenklatúry (Ú. v. EÚ L 303, 22.11.2011, s. 12).
   
      (7)  Vykonávacie nariadenie Komisie (EÚ) č. 698/2012 z 25. júla 2012 o zatriedení určitého tovaru do kombinovanej nomenklatúry (Ú. v. EÚ L 203, 31.7.2012, s. 34).
   
      PRÍLOHA I
      
         
            „PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Prístroj na záznam, reprodukciu a zobrazovanie statických snímok (tzv. digitálny fotorámik – ‚digital photo frame‘) s celkovými rozmermi 17 (D) × 12,9 (Š) × 12,3 (V) cm, obsahujúci pod jedným krytom tieto hlavné zložky:
                                    
                                                —
                                             
                                             
                                                farebný displej typu s tekutými kryštálmi (LCD), s rozmerom uhlopriečky obrazovky 13 cm (5,1 palcov) a rozlíšením 320 × 240 pixelov,
                                             
                                          
                                                —
                                             
                                             
                                                slot pre SIM kartu,
                                             
                                          
                                                —
                                             
                                             
                                                infračervené rozhranie,
                                             
                                          
                                                —
                                             
                                             
                                                vnútornú pamäť,
                                             
                                          
                                                —
                                             
                                             
                                                ovládacie tlačidlá.
                                             
                                          Obrázky sa prenášajú do vnútornej pamäte prístroja z kompatibilného zariadenia (ako je mobilný telefón, stroj na automatické spracovanie údajov alebo digitálny fotoaparát) prostredníctvom infračerveného signálu alebo SIM karty prostredníctvom služby multimediálnych správ (MMS).
                                    Obrázky je takisto možné prostredníctvom infračerveného signálu preniesť z prístroja do kompatibilného zariadenia.
                                    Prístroj podporuje formáty JPEG a GIF s maximálnym rozlíšením 1 024 × 728 pixelov.
                                    Prístroj môže obrázky zobrazovať jednotlivo alebo ako prezentáciu.
                                    Do vnútornej pamäte je možné uložiť až 50 obrázkov.
                                 
                              
                     
                        8528 59 70
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8528, 8528 59 a 8528 59 70.
                        Keďže prístroj je v zmysle poznámky 3 k XVI. triede navrhnutý na vykonávanie troch funkcií (záznam, reprodukcia a zobrazovanie snímok), má sa zatriediť, ako keby pozostával len z toho stroja, ktorý vykonáva hlavnú funkciu.
                        Vzhľadom na schopnosť prístroja zobrazovať snímky sa za jeho hlavnú funkciu považuje funkcia monitora, ktorá je individuálnou funkciou špecifikovanou v položke 8528.
                        Skutočnosť, že sa signály nezobrazujú priamo z externých zdrojov, nevylučuje zatriedenie do položky 8528, keďže monitory tejto položky môžu prijímať rôzne signály z rozličných zdrojov (pozri aj vysvetlivky k harmonizovanému systému k položke 8528 tretí odsek).
                        Prístroj sa preto má zatriediť pod číselný znak KN 8528 59 70 ako ostatné monitory.
                     
                  
                        
                                    2.
                                 
                                 
                                    Prístroj na záznam, reprodukciu a zobrazovanie statických snímok a videa, aj na záznam a reprodukciu zvuku (tzv. digitálny obrázkový rámik – ‚digital Picture frame‘) s celkovými rozmermi 33 (Š) × 24,1 (V) × 4,1 (H) cm, obsahujúci pod jedným krytom tieto hlavné zložky:
                                    
                                                —
                                             
                                             
                                                farebný displej typu s tekutými kryštálmi (LCD), s rozmerom uhlopriečky obrazovky 25,4 cm (10 palcov) a rozlíšením 800 × 480 pixelov,
                                             
                                          
                                                —
                                             
                                             
                                                vnútornú pamäť s kapacitou 128 MB,
                                             
                                          
                                                —
                                             
                                             
                                                sloty pre pamäťovú kartu,
                                             
                                          
                                                —
                                             
                                             
                                                zabudované reproduktory,
                                             
                                          
                                                —
                                             
                                             
                                                dva USB rozhrania,
                                             
                                          
                                                —
                                             
                                             
                                                ovládacie tlačidlá.
                                             
                                          Podporuje tieto formáty:
                                    
                                                —
                                             
                                             
                                                audio: MP3,
                                             
                                          
                                                —
                                             
                                             
                                                statické obrázky: JPEG, GIF,
                                             
                                          
                                                —
                                             
                                             
                                                video: MPEG1, MPEG4, MOV, AVI.
                                             
                                          Rôzne typy energeticky nezávislých pamäťových zariadení sa môžu vložiť do slotov pre pamäťovú kartu.
                                    Snímky je možné zobrazovať jednotlivo, ako prezentáciu alebo ako náhľad.
                                 
                              
                     
                        8528 59 70
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8528, 8528 59 a 8528 59 70.
                        Keďže prístroj je v zmysle poznámky 3 k XVI. triede navrhnutý na vykonávanie troch funkcií (záznam, reprodukcia a zobrazovanie snímok), zatrieďuje sa, ako keby pozostával len z toho stroja, ktorý vykonáva hlavnú funkciu.
                        Vzhľadom na dizajn a koncepciu prístroja je jeho účelom prehrávanie statických snímok a videa. Záznam statických snímok a videa treba považovať za druhotnú funkciu prístroja. Za hlavnú funkciu sa preto považuje funkcia monitora, ktorá je individuálnou funkciou špecifikovanou v položke 8528.
                        Skutočnosť, že sa signály nezobrazujú priamo z externých zdrojov, nevylučuje zatriedenie do položky 8528, keďže monitory tejto položky môžu prijímať rôzne signály z rozličných zdrojov (pozri aj vysvetlivky k harmonizovanému systému k položke 8528, tretí odsek).
                        Prístroj neumožňuje zobrazovať signály priamo zo stroja na automatické spracovanie údajov, pretože USB rozhrania sa používajú iba na prenos mediálnych súborov. Zatriedenie do podpoložiek 8528 51 00 a 8528 59 31 je preto vylúčené.
                        Prístroj sa preto má zatriediť pod číselný znak KN 8528 59 70 ako ostatné monitory.“
                     
                  
      
   
   
      PRÍLOHA II
      
         
            „PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Prístroj na batériu s laserovým snímacím systémom na prehrávanie videa a farebným monitorom na zobrazovanie videa (tzv. prenosný DVD prehrávač – ‚portable DVD player‘). Celkové rozmery sú 19 (D) × 14,2 (Š) × 3,7 (V) cm a hmotnosť je 800 gramov.
                                    Je to typ monitora z tekutých kryštálov (LCD) s rozmerom uhlopriečky obrazovky 21,6 cm (8,5 palcov). Prístroj sa dá sklopiť a monitor je možné otáčať.
                                    Prístroj má zabudované reproduktory.
                                    Má tieto rozhrania:
                                    
                                                —
                                             
                                             
                                                rozširovacie sloty pre pamäťovú kartu,
                                             
                                          
                                                —
                                             
                                             
                                                USB port,
                                             
                                          
                                                —
                                             
                                             
                                                kompozitný video vstup/výstup,
                                             
                                          
                                                —
                                             
                                             
                                                konektory pre slúchadlá.
                                             
                                          Dokáže čítať optické médiá (napríklad CD, DVD) a polovodičové médiá (napríklad USB kľúč) v rozličných audio a video formátoch.
                                 
                              
                     
                        8528 59 70
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry, poznámkou 3 k XVI. triede a znením číselných znakov KN 8528, 8528 59 a 8528 59 70.
                        Keďže prístroj je v zmysle poznámky 3 k XVI. triede navrhnutý na vykonávanie dvoch funkcií (reprodukcia a zobrazovanie videozáznamu), zatrieďuje sa, ako keby pozostával len z toho stroja, ktorý vykonáva hlavnú funkciu.
                        Vzhľadom na dizajn a prevedenie prístroja a najmä na veľkosť obrazovky, ktorá umožňuje prezeranie videosekvencií na dlhší čas, hlavnou funkciou prístroja je prehrávanie videa.
                        Prístroj neumožňuje zobrazovať signály priamo zo stroja na automatické spracovanie údajov, pretože USB port sa používa len na prenos mediálnych súborov. Zatriedenie do podpoložiek 8528 51 00 a 8528 59 31 je preto vylúčené.
                        Prístroj sa preto má zatriediť pod číselný znak KN 8528 59 70 ako ostatné monitory.“
                     
                  
      
   
   
      PRÍLOHA III
      
         
            „PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        Prenosný elektronický prístroj na batérie v tvare okuliarov na zobrazenie snímok (tzv. video okuliare – ‚video glasses‘) s rozmermi v zloženom stave približne 15 × 3,5 × 2,5 cm.
                        Elektronický prístroj v tvare okuliarov pozostáva z dvoch obrazoviek s tekutými kryštálmi (LCD), každej s rozlíšením 640 × 480 pixelov (virtuálny ekvivalent 80 palcovej obrazovky sledovanej zo vzdialenosti 2 metrov), a obvodov na spracovanie zvuku, umiestnených v ráme podobnom rámu na okuliare.
                        Prístroj je vybavený týmito rozhraniami:
                        
                                    —
                                 
                                 
                                    vstup VGA,
                                 
                              
                                    —
                                 
                                 
                                    audio a video (A/V) vstup.
                                 
                              Prístroj možno pripojiť k stroju na automatické spracovanie údajov (‚ADP‘ – ‚automatic data-processing‘) a k prístrojom ako video prehrávače, televízne prijímače alebo hracie konzoly.
                        Zobrazuje virtuálne trojrozmerné (3D) video obrázky na účely zábavy.
                     
                     
                        8528 59 31
                     
                     
                        Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 8528, 8528 59 a 8528 59 31.
                        Pretože prístroj nezahŕňa tuner ani žiadne iné podobné zariadenie umožňujúce príjem televíznych signálov, je zatriedenie ako televízne prijímače do podpoložky KN 8528 72 vylúčené.
                        Prístroj pomocou 2 veľmi malých LCD obrazoviek (jedna pred každým okom) vytvára virtuálny obraz zodpovedajúci 80 palcovej obrazovke sledovanej zo vzdialenosti 2 metrov. Vzhľadom na tieto objektívne charakteristické vlastnosti a znaky a najmä na jeho schopnosť zobrazovať 3D snímky je prístroj určený na účely zábavy, ako napríklad sledovanie filmov, televízie alebo hranie hier. Z tohto dôvodu je vylúčené zatriedenie do podpoložky 8528 51, pretože prístroj nemožno považovať za prístroj druhu používaného výlučne alebo hlavne v systémoch na automatické spracovanie údajov položky 8471.
                        Vzhľadom na to, že monitor umožňuje zobraziť signály generované strojom na automatické spracovanie údajov na úrovni dostatočnej na praktické použitie so strojom na automatické spracovanie údajov, považuje sa za zariadenie schopné zobrazovať signály generované strojmi na automatické spracovanie údajov na prijateľnej úrovni funkčnosti.
                        Monitor sa preto má zatriediť pod číselný znak KN 8528 59 31 ako ploché panelové displeje schopné zobrazovať signály generované strojmi na automatické spracovanie údajov na prijateľnej úrovni funkčnosti s obrazovkou s technológiou na báze tekutých kryštálov (LCD).“
                     
                  
      
   
   
      PRÍLOHA IV
      
         
            „PRÍLOHA
            
                        Opis tovaru
                     
                     
                        Zatriedenie (číselný znak KN)
                     
                     
                        Odôvodnenie
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Multifunkčný prístroj (tzv. multimediálne centrum do motorových vozidiel – ‚multimedia centre for motor vehicles‘) druhu používaného v motorových vozidlách, ktorý je zložený z dvoch hlavných komponentov:
                                    
                                                —
                                             
                                             
                                                rozhlasový prijímač kombinovaný s prehrávačom CD/DVD,
                                             
                                          
                                                —
                                             
                                             
                                                odnímateľný farebný displej s technológiou na báze tekutých kryštálov (LCD) s funkciou dotykovej obrazovky s rozmerom uhlopriečky obrazovky približne 17,5 cm (7 palcov) a pomerom strán 16:9.
                                             
                                          Prístroj je vybavený konektormi, ktoré umožňujú prijímanie videosignálov z externých zdrojov ako napríklad z kamerového systému na cúvanie.
                                    Prístroj sa predkladá s diaľkovým ovládaním.
                                    K prístroju je možné pripojiť ďalší displej.
                                 
                              
                     
                        8528 59 70
                     
                     
                        Zatriedenie je určené všeobecnými pravidlami 1, 3 c) a 6 na interpretáciu kombinovanej nomenklatúry a znením číselných znakov KN 8528, 8528 59 a 8528 59 70.
                        Prístroj je určený na vykonávanie rôznych funkcií (reprodukcia zvuku, reprodukcia videa, reprodukcia rozhlasového vysielania, zobrazenie videozáznamu), z ktorých žiadna neurčuje podstatný charakter prístroja, vzhľadom na jeho dizajn a prevedenie.
                        Uplatnením všeobecného pravidla 3 c) sa prístroj preto má zatriediť pod číselný znak KN 8528 59 70 ako ostatné monitory.
                     
                  
                        
                                    2.
                                 
                                 
                                    Multifunkčný prístroj (tzv. multimediálne centrum do motorových vozidiel – ‚multimedia centre for motor vehicles‘) druhu používaného v motorových vozidlách, s rozmermi približne 17 × 5 × 16 cm.
                                    Pod jedným krytom sa nachádza rozhlasový prijímač, prístroj na reprodukciu zvuku a videa a farebný displej s technológiou na báze tekutých kryštálov (LCD) s rozmerom uhlopriečky obrazovky približne 8 cm (3,5 palca).
                                    Prístroj je vybavený konektormi, ktoré umožňujú prijímanie videosignálov z externých zdrojov ako napríklad z kamerového systému na cúvanie.
                                    Prístroj môže reprodukovať zvuk a obrázky z USB kľúča.
                                    Prístroj sa predkladá s diaľkovým ovládaním.
                                    K prístroju je možné pripojiť ďalší displej.
                                 
                              
                     
                        8528 59 70
                     
                     
                        Zatriedenie je určené všeobecnými pravidlami 1, 3 c) a 6 na interpretáciu kombinovanej nomenklatúry a znením číselných znakov KN 8528, 8528 59 a 8528 59 70.
                        Prístroj je určený na vykonávanie rôznych funkcií (reprodukcia zvuku, reprodukcia videa, reprodukcia rozhlasového vysielania, zobrazenie videozáznamu), z ktorých žiadna neurčuje podstatný charakter prístroja, vzhľadom na jeho dizajn a prevedenie.
                        Prístroj nie je schopný zobrazovať signály priamo zo stroja na automatické spracovanie údajov, pretože rozhranie USB sa používa len na reprodukciu zvuku alebo videa z USB kľúča. Zatriedenie do podpoložiek8528 51 00 a 8528 59 31 je preto vylúčené.
                        Uplatnením všeobecného pravidla 3 c) sa prístroj preto má zatriediť pod číselný znak KN 8528 59 70 ako ostatné monitory.
                     
                  
                        
                                    3.
                                 
                                 
                                    Multifunkčný prístroj (tzv. multimediálne centrum do motorových vozidiel – ‚multimedia centre for motor vehicles‘) druhu používaného v motorových vozidlách.
                                    Pod jedným krytom sa nachádza rozhlasový prijímač, prístroj na reprodukciu zvuku a videa, rádionavigačný prístroj a farebný displej s technológiou na báze tekutých kryštálov (LCD) s rozmerom uhlopriečky obrazovky približne 18 cm (7 palcov) a pomerom strán 16:9.
                                    Prístroj je vybavený konektormi, ktoré umožňujú prijímanie videosignálov z externých zdrojov, ako napríklad z kamerového systému na cúvanie alebo z tunera DVB-T.
                                    Prístroj môže reprodukovať aj zvuk a obrázky z pamäťovej karty.
                                    Prístroj sa predkladá s dvoma diaľkovými ovládačmi.
                                    K prístroju je možné pripojiť ďalší displej.
                                 
                              
                     
                        8528 59 70
                     
                     
                        Zatriedenie je určené všeobecnými pravidlami 1, 3 c) a 6 na interpretáciu kombinovanej nomenklatúry a znením číselných znakov KN 8528, 8528 59 a 8528 59 70.
                        Prístroj je určený na vykonávanie rôznych funkcií (reprodukcia zvuku, reprodukcia videa, rádionavigácia, reprodukcia rozhlasového vysielania, zobrazenie videozáznamu), z ktorých žiadna neurčuje podstatný charakter prístroja, vzhľadom na jeho dizajn a prevedenie.
                        Uplatnením všeobecného pravidla 3 c) sa prístroj preto má zatriediť pod číselný znak KN 8528 59 70 ako ostatné monitory.“